Hapësira e gjelbër redukton krimin dhe depresionin
Shkencëtarët tregojnë fuqinë shëruese të tjetërsimit ngastrave të mbuluara nga plehërat në parqe të vogla
Një hapësirë e gjelbër e vogël mund të sjellë ndryshime të mëdha në lagjet e rrënuara të një qyteti, thotë një studim i kohëve të fundit në Filadelfia. Korrespondenti i Zërit të Amerikës, Steve Baragona, ishte në qytetin ku u krye studimi, i cili del në konkluzionin se, tjetërsimi i sipërfaqeve të lira në parqe të vogla redukton krimet dhe ul depresionin, kryesisht në zonat me të ardhura të pakta. Lagjet e Filadelfias kanë afro 40 mijë ngastra të lira. Secila prej tyre është magnet për krime të mëdha apo të vogla, thotë Keith Green me Shoqatën e Hortikulturave në Pensilvani. Mjekja e emrgjencës Gina South thotë se ndërsa po trajnohej në Universitetin e Pensilvanisë, ajo trajtonte individë nga lagjet e prekura nga krimet dhe droga. Hulumtimet e zonjës South gjetën se mjedisi i lagjeve të rrënuara ndikonte tek shëndeti mendor i banorëve. Ajo thotë se i erdhi në mendje ndikimi që mund të kishte ndryshimi i mjedisit, ndërsa studioi programin “Philadelphia LandCare” të drejtuar nga Keith Green. Ai punëson kopështarët lokalë për të pastruar ngastrat, mbjellur pemë dhe barë, kositjen e barit dy herë në muaj dhe rrethimin e tyre me gardhe dhe dyer që mirëpresin vizitorë. Hulumtimi gjeti se edhe depresioni ra afro 40 përqind për kalimtarët pranë parqeve të gjelbëra dhe të sistemuara. Po ashtu edhe krimet ranë me 10 përqind. thotë zonja South. Sheila Parker, që ka vite që jeton në atë zonë, thotë se ndryshimet kanë bërë dallime tek shëndeti mendor i banorëve. Keith Green vuri re se si programi i tij po ndryshonte lagjet. Ai thotë se tani njerëzit frekuentojnë parqet e gjelbëruara. Ai thotë se zyrtarë nga mbarë vendi e telefonojnë me pyetjet se si një hapësirë e vogël e gjelbëruar mund të ndihmojë në ringjalljen e lagjeve.